Grabitja e Thesarit të Krrabës

Grabitja e Thesarit të Krrabës ishte vjedhja e Thesarit të Shtetit Shqiptar më 14 prill 1997, në tunelet e shtetit shqiptar, në fshatin Krrabë të Elbasanit.

 Ngjarja 
Vjedhja ndodhi gjatë marsit dhe prillit 1997. Sipas policisë vjedhja u krye nga banorë të Krrabës. Në mungesë të autoritetit të shtetit, ata kanë shpërthyer portat e tunelit dhe e kanë kryer vjedhjen në disa ditë. Vjedhja e thesarit u konstatua vetëm në shtator të vitit 1998. Menjëherë filluan arrestimet dhe 5 persona nga Krraba u dënuan për vjedhjen. Pjesa e mbetur e arit u transportua në Tiranë. Roja i tunelit, Blerim Haka bashkëpunoi me hajdutët. Në proçesin e hetimit u morën në pyetje edhe ushtarakë. Në vitin 2008 u zbuluan 367 kg ar nga thesari i Krrabës me vlerë 2.7 milionë euro nga Policia e Shtetit duke i rihapur rrugë hetimeve. Siç deklaruan të arrestuarit ari i përkiste Thesarit të Shtetit, por ata e kishin në Tiranë. Kjo sasi floriri kishte ardhur nga jashtë. Siç duket ari në fillim është transportuar jashtë. Njëri nga të dënuarit pretendon se ari u grabit në dhjetor të vitit 1999.

 Të dënuarit 

 Arian Bishqemi: 7 vjet (ka mbaruar dënimin)
 Blerim Haka: 3 vjet (ka mbaruar dënimin)
 Pellumb Dalti: 6 vjet (ka mbaruar dënimin)
 Enver Hyka: 8 vjet (ka mbaruar dënimin)
 Ahmet Hyken: 4 vjet (ka mbaruar dënimin)
 Genci Lamçe (I dënuar në 2008)
 Astrit Lamçe (I dënuar në 2008)

 Referime 
 Kapen 200 kg flori dhe ari i 97
 Rihetime per vjedhjen e arit te Krrabes  
 Arin e Krrabes e bleme ne Tirane 
 Vjedhja e thesarit ne tunelet e Krrabes 
 Thesari i Krrabes

Kategoria:1997 në Shqipëri